1. veljače u Domovinskom ratu

**Domovinski rat po nadnevcima**: 1. veljače u Domovinskom ratu.

- Na Kosovu i dalje dramatično, demonstracije u gotovo svim mjestima, Prištinu i Podujevo nadlijeću avioni i helikopteri Jugoslavenskog ratnog zrakoplovstva, na ceste izišle oklopne jedinice JNA.

- Prema podacima prištinske Kirurške klinike, za četiri dana u toj klinici evidentirano 11 preminulih i 64 ranjena demonstranta.

- Na mitingu u Novom Sadu najavljeno 5.000 dobrovoljaca za Kosovo, te zahtijevano od Srbije da ih naoruža, obuči i pošalje na Kosovo.

- U Karlovcu osuđuju najavu jednonacionalnog okupljanja Srba u tom gradu, kojeg organiziraju Srbi iz Vojvodine, jer bi to moglo imati pogubne posljedice po međunacionalne odnose Hrvata i Srba.

- Predstavnici Hrvatske i Slovenije zatražili da se razmotri uloga Jugoslavenske narodne armije u razrješenju političke krize.

- U zajedničkoj izjavi SDP Hrvatske, SK-SDP BiH, SK-SDP Makedonije i SDP Slovenije zatraženo da se JNA depolitizira.

- Predsjednik dr. Franjo Tuđman pisao američkom predsjedniku Clintonu u svezi oslobađanja šireg područja Maslenice.

- Mirovne snage UN neće se povući s teritorija u okolici Zadra, okupiranog od strane Srba, izjavio u Kninu direktor civilnih poslova UNPROFOR-a Cedric Thornberry.

- Silovit četnički napad topništvom na postrojbe Hrvatske vojske u oslobođenim selima oko Zadra.
- Hrvati iz sedam sela općine Doboj referendumom se pripojili općini Derventa.

- Lord Owen izjavio u Bruxellesu da su supredsjedatelji već dobili bitnu podršku od Moskve.

- U Canberri otvorena ambasada Republike Hrvatske.

- Izetbegović izjavio u Sarajevu da neće putovati u New York, čime je opovrgao izjavu lorda Owena da je dogovor o postizanju mira u BiH vrfl blizu.

- Ministarstvo vanjskih poslova Hrvatske uputilo pismo posebnom izaslaniku glavnog tajnika UN Yasushiju Akashiju, u kojem prosvjeduje zbog posjeta Vladimira Žirinovskog Vukovaru bez suglasnosti Vlade Republike Hrvatske.

- Francuski general Bertrand de Lepresl imenovan novim zapovjednikom UNPROFOR-a na području bivše Jugoslavije.

- Predsjednik SDA Hrvatske Šemso Tanković rekao na konferenciji za novinare u Zagrebu "da bi legalne bosanskohercegovačke vlasti, kao izraz dobre volje, mogle ponuditi Republici Hrvatskoj koridor preko općine Neum".

- Mobilna bolnica namijenjena muslimanskom pučanstvu na lijevoj obali Neretve, nakon višemjesečnih problema, stigla u istočni dio Mostara.

- State Department okrivljuje Miloševića "za proširena, brutalna i sustavna kršenja ljudskih prava i represiju".

- UN i SAD optužili Hrvatska da je uputila u BiH "tri do pet tisuća vojnika", a ako se pokažu te informacije točnima, Europska unija će raspravljati o eventualnom uvođenju sankcija protiv Hrvatske.

- U intervjuu za njemački "Die welt" hrvatski ministar vanjskih poslova dr. Mate Granić istaknuo da Srbi u Hrvatskoj ne mogu dobiti nikakvu "državu u državi", kako je izjavio ruski posrednik Čurkin.

- Vođa srpskim radikala Vojislav Šešelj, u intervju televiziji Studio B, izjavio da je za rata u Hrvatskoj Milošević slao tegljače oružja s kojim su se naoružavali dobrovoljci.

- Ministar financija Božo Prka u ime Vlade Republike Hrvatske i američki veleposlanik Peter Galbraith u ime Vlade SAD-a potpisali ugovor o reprogramiranju hrvatskog duga u sklopu Pariškog kluba prema SAD-u.

## Izvori

* Hrvatski informativni centar *Hrvatski spomenar: 1. veljače - 10. veljače*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.